laion/Wikipedia-Exotic huggingface dataset:
Kesklinn (Kuressaare)

Kesklinn on Kuressaare linnaosa. Linnaosa tähtsaim tänav on Lossi tänav ja selle jätk – Tallinna tänav. Aadressil Tallinna tänav 2 asub Kuressaare raekoda ja Tallinna tänav 10 asub Kuressaare Linnavalitsus. Kohtu tänav Lossi tänav Tallinna tänav Veski tänav ...
Kärmu (Maardu)

Kärmu on Maardu linnaosa (maa-ala), mis jääb Vana-Narva maantee äärde. Kärmus asuvad Iru soojuselektrijaam ja Maardu depoo. Koplimäe tänav (Maardu) Kärmu tänav (Maardu) Pähklimäe tänav (Maardu) Vana-Narva maantee (Maardu) ...
Rämeda poolsaar

Rämeda poolsaar (Remda poolsaar) on poolsaar Peipsi järve idakaldal, mis lahutab Peipsi järve Pihkva järvest. Poolsaar asub Pihkva oblastis, Eesti Peipsi järve läänekalda Mehikoorma vastas. Poolsaarel asub Rämeda keeluala.
Želtša jõgi

Želtša jõgi on jõgi, mis suubub Peipsi järve idaküljel asuvasse Želtša lahte. Jõgi on 107 km pikk ja asub Pihkva oblastis. Želtša jõe lisajõeks on Rämeda jõgi.
Salm-Salm

Salm-Salmi vürstkond oli Saksa-Rooma riigi osariik. See paiknes tänapäeva Prantsuse Bas-Rhini ja Vosgesi departemangus ning oli üks paljudest Salmi jaotustest. Salm-Salm eraldus Salm-Dhaunist 1574. aastal ja ülendati 1739. aastal krahvkonnast vürstkonnaks pärast seda, kui Salm-Hoogstrateni krahv Nikolaus Leopold selle päris ja ümber nimetas. Aastal 1608 eraldus Salm-Salmist Salm-Neuweiler. Viimane territoriaalne muudatus toimus 1751. aastal, kui Salm-Salm korrastas oma piire Lotringi hertsogkonnaga. 1790. aastal, pärast Prantsuse revolutsiooni põgenesid Salmi vürstid territooriumilt ja kolisid oma Anholti lossi Vestfaalis. Revolutsiooniline armee piiras siis Salm-Salmi sisse, blokeerides toiduvarude jõudmise riiki. Seetõttu sunniti rahvas Prantsusmaale alistuma. 2. märtsil 1793 kuulutas Prantsuse Rahvuskonvent Salm-Salmi Prantsuse vabariigi osaks ja liitis selle Vosgesi departemanguga. Saksa-Rooma riik tunnistas seda Lunéville rahuga aastal 1801. Mõni aasta hiljem, aastal 1802/1803 anti Salm-Salmi vürstile koos Salm-Kyrburgiga uued territooriumid, mis varem kuulusid Münsteri piiskoppidele (Vestfaal). Uut territooriumi valitseti liidus Salm-Kyrburgiga ja see oli tuntud kui Salmi vürstkond. Aastal 1165 jaotati algne Salmi krahvkond Alam-Salmi krahvkonnaks Ardennides ja Ülem-Salmi krahvkonnaks Vogeesides. Aastal 1738 ülendati Ülem-Salmi krahvkond Salm-Salmi vürstkonnaks. Salm-Salmi pealinn oli alguses Badonviller ja aastast 1751 Senones. Salm-Salmi nime teine pool tuleneb Salmi lossist Salmi lähedal (tänapäeval La Broque). Oma lõpu eel oli Salm-Salmi pindala umbes 200 km² ja seal elas 10 000 inimest. See oli Saksa-Rooma riigi põhiosast eraldi, kui enamus Alsace'ist 17. sajandil Prantsusmaale loovutati. Aastani 1766 piirnes see Lotringi hertsogkonnaga läänes ja Prantsusmaaga idas. Pärast Lotringi saamist 24. veebruaril 1766 Prantsusmaa osaks moodustas Salm-Salm Saksa-Rooma riigi eksklaavi, mida ümbritses Prantsuse territoorium. Salm-Salmi majandus põhines peamiselt rauamaagi kaevandamisel Grandfontaine'i lähedal. Ülem-Salmi krahvkond (Obere Grafschaft Salm) Salmi loss aastal 1589 Friedrich I, Salm-Dhauni krahv, Salm-Salmi krahv 1574–1608 (1547–1608) Philipp Otto, krahv 1608–1634 (1576–1634), Salmi vürst aastast 1623 Ludwig, krahv ja vürst 1634–1636 (1618–1636) Leopold Philipp Karl, krahv ja vürst 1636–1663 (1620–1663) Karl Theodor, krahv ja vürst 1663–1710 (1645–1710) Ludwig Otto, krahv ja vürst 1710–1738 (1674–1738) Ludwig Otto surmaga meesliin hääbus ja Salm-Salmi krahvkond läks Friedrich I noorima poja, Friedrich I Magnuse (1606–1673) järglastele. Lõpuks anti Salmi vürsti tiitel ka tema järglastele. Nikolaus Leopold Salm-Hoogstratenist, vürst 1739–1770 (1701–1770) Ludwig Karl Otto, vürst 1770–1778 (1721–1778) Salm-Salmi vürst Maximilian Friedrich Ernst (1732–1773) Konstantin Alexander, vürst 1778–1828 (1762–1828), mediatiseeriti aastal 1813
Rämeda jõgi

Rämeda jõgi (Remda jõgi) on jõgi, mis suubub Želtša jõkke. Jõgi on 6,2 km pikk ja asub Pihkva oblastis Rämeda poolsaarel.
Räpina lipp

Räpina lipp on Põlva maakonnas asuva Räpina linna lipp. Räpina vapp
Želtša laht

Želtša laht on laht Peipsi järve idaküljel. Lahte suubub Želtša jõgi. Želtša laht oli tõenäone Jäälahingu paik 1242. aasta varakevadel.
Jarek Jõepera

Jarek Jõepera (sündinud 12. mail 1974) on eesti fotograaf. 1992. aastal lõpetas Elva Keskkooli. Aastatel 1989–1994 tegeles laskesuusatamisega treener Rein Pedaja juhendamisel. Aastal 1994 tuli 10 km distantsil juunioride Eesti meistriks ning samal aastal osales Slovakkias Osrblies juunioride MM-il ja Soomes Kontiolahtis EM-il. Aastatel 1997–1999 töötas fotograafina aktsiaseltsis Ajakirjade Kirjastus ning 1999–2002 fotograafina ajalehtedes SL Õhtuleht ja Õhtuleht. 2002. aastal asutas ta osaühingu Eesti Fotoagentuur. Eesti suurima loodusfotokonkursi "Looduse aasta foto" žürii eesotsas Rein Maraniga määras Jarek Jõeperale kahel korral peaauhinna – Suure Hundi auhinna –, 2007. aastal maastikufoto eest ja 2017. aastal foto eest sarjast "Inimene ja loodus". 2007. aastal antud intervjuus kommenteeris Jõepera toonase võidufoto saamislugu nii, et ta "sattus looduse tavatule ilumängule juhuslikult ning tormas pikemalt mõtlemata lumisele põllule seda üles võtma". Pildistamiskoht oli Kanepi külje all, Tartu–Võru maantee ääres. Kümme aastat hiljem (2017) peavõidu saanud foto on tehtud ühel augustikuisel varahommikul suurvee ajal Tõramaa puisniidul Soomaa Rahvuspargis. 2000 – Eesti Ajalehtede Liidu "Aasta Pressifoto" I koht. Fotol oli kujutatud Erki Nool koos Sydney suveolümpiamängude kettaheiteringi kohtunikuga. 2007 – fotokonkursi "Looduse aasta foto 2016" I koht kategoorias "Maastikufotod" (foto "Hõbevalge") 2008 – fotokonkursi "Looduse aasta foto 2008" I koht kategoorias "Inimene ja loodus" (foto "Järgmise tikuni") 2009 – fotokonkursi "Looduse aasta foto 2009" I koht kategoorias "Maastikufotod" (foto "Kanepi") 2009 – fotokonkursi "Looduse aasta foto 2009" peaauhind koos Suure Hundi tiitliga 2013 – fotokonkursi "Looduse aasta foto 2013" äramärgitud töö kategoorias "Loomad oma keskkonnas ja loomaportreed" (foto "Hallhülge kodu") 2016 – fotokonkursi "Looduse aasta foto 2016" I koht kategoorias "Taimed ja seened" (foto "Kollassaare kaunitar") 2016 – fotokonkursi "Looduse aasta foto 2016" I koht kategoorias "Maailma loodus" (foto "Dovrefjell") 2017 – fotokonkursi "Looduse aasta foto 2017" peaauhind koos Suure Hundi tiitliga 2017 – fotokonkursi "Looduse aasta foto 2017" I koht kategoorias "Inimene ja loodus" (foto "Kodumaine Amazonas") 2017 – fotokonkursi "Looduse aasta foto 2017" I koht kategoorias "Vormimängud looduses" (foto "Raba värvid") Assar ja Jarek Jõepera ei suuda loobuda olümpiast ega fotograafiast. epl.delfi.ee Aasta loodusfotoks sai udulooris talvemaastik. ilmajaam.postimees.ee Looduse Aasta Foto 2017 võitis Jarek Jõepera "Kodumaise Amazonase" fotoga. looduseomnibuss.ee Loomad oma keskkonnas ja loomaportreed. looduseomnibuss.ee Hülgenäitus üleval veel selle kuu lõpuni. loodusajakiri.ee, 17. märts 2015 Pildil Jarek Jõepera. kultuur.err.ee, 6. juuni 2016 Polaarseikleja Timo Palo Arktika väravas. reisikirjad.gotravel.ee, 24. juuni 2009
Mats Kangur

Mats Kangur (sündinud 28. märtsil 1976 Ammutal Järvamaal) on eesti loodusfotograaf. Ta on pälvinud Eesti suurima loodusfotokonkursi peaauhinna. Eesti suurima loodusfotokonkursi "Looduse aasta foto" žürii eesotsas Rein Maraniga määras 2010. aastal peaauhinna – Suure Hundi auhinna – Mats Kangurile foto "Musträstas on hommikul esimene" eest. See pilt sai esikoha ka loomaportreede kategoorias. 2010 – fotokonkursil "Looduse aasta foto 2010" I koht kategoorias "Loomaportreed" (foto "Musträstas on hommikul esimene") 2010 – fotokonkursil "Looduse aasta foto 2010" äramärgitud töö kategoorias "Loomaportreed" (foto "Sabakuuega mees") 2010 – fotokonkursil "Looduse aasta foto 2010" peaauhind koos Suure Hundi tiitliga Looduse Aasta Foto 2010 võitjad. looduseomnibuss.ee Aasta loodusfotograaf: majarahvas vaatab mind kui napakat. 19.04.2010. ohtuleht.ee Foto autor Mats Kangur pildi sünniloost. RMK. 24.11.2015. facebook.com Vestlusõhtu "Metsarahva mõtisklused". keskkonnaharidus.ee Suur-kirjurähn (Mats Kangur). 5.02.2013. looduskalender.ee Mingem golfiväljakut uut moodi avastama. overall.ee Tuhala looduskeskus. tuhalalooduskeskus.ee
Arturo Marcelino Sosa Abascal

Arturo Marcelino Sosa Abascal (sündinud 12. novembril 1948) on 2016. aastast jesuiitide ordukindral. Arturo Sosa sündis Venezuelas Caracases, lõpetas 1972 Andrés Bello katoliikliku ülikooli filosoofia erialal ja kaitses 1990 Venezuela ülikoolis doktorikraadi politoloogias. Sosa oli 1996–2004 Venezuela jesuiitide provintsiaal ja alates 2008 jesuiitide ülemkantsler. Sosa räägib inglise, hispaania ja itaalia keelt. Artikkel Arturo Sosa kohta.
Silver Kommusaar

Silver Kommusaar (sündinud 10. veebruaril 1968) on eesti loodusfotograaf. Ta tegutseb Põlvamaal Moostes ehitusettevõtluses (Kolmeti OÜ juhatuse liige). Tema lemmikharrastuseks on loodusfotograafia. Ta on pälvinud Eesti suurima loodusfotokonkursi peaauhinna. Eesti suurima loodusfotokonkursi "Looduse aasta foto" žürii eesotsas Rein Maraniga määras 2013. aastal peaauhinna – Suure Hundi auhinna – Silver Kommusaarele foto "Siin on keegi veel" eest. Esimese lumega toksivat hallpea-rähni kujutav pilt sai esikoha ka kategoorias "Loomad oma keskkonnas ja loomaportreed". Samas kategoorias leidis žürii poolt äramärkimist veel teinegi Kommusaare foto "Oleme nähtamatud". 2013 – fotokonkursil "Looduse aasta foto 2013" I koht kategoorias "Loomad oma keskkonnas ja loomaportreed" (foto "Siin on keegi veel") 2013 – fotokonkursil "Looduse aasta foto 2013" äramärgitud töö kategoorias "Loomad oma keskkonnas ja loomaportreed" (foto "Oleme nähtamatud") 2013 – fotokonkursil "Looduse aasta foto 2013" peaauhind koos Suure Hundi tiitliga Mooste hobifotograaf võitis loodusfotovõistlusel grand prix'. 9.05.2013. lounaleht.ee Loomad oma keskkonnas ja loomaportreed. looduseomnibuss.ee Looduse Aasta Foto 2013. laf.looduseomnibuss.ee Koduleht. ilmaruum.ee Looduse Aasta Foto 2013 konkursi võitis Silver Kommusaar fotoga "Siin on keegi veel". 27.04.2013. delfi.ee
BBC's 100 Greatest Films of the 21st Century

"BBC 100 parimat 21. sajandi filmi" on BBC loend 100 parimast kinofilmist, mis valmisid vahemikus jaanuar 2000 – august 2016. Loend on koostatud augustis 2016. Loendi koostamiseks palus BBC maailma filmikriitikutel reastada kümme nende arvates parimat filmi, mis eelmainitud vahemikus kinolinale jõudsid. Esikohale seatud film sai kümme punkti, kümnendale kohale paigutatud linateos ühe punkti. Kuna viimane, 100. koht läks jagamisele kolme filmi vahel – "Carlos", "Reekviem unistusele" ja "Toni Erdmann" –, on loendis kokku 102 filmi. Loendi koostamisel osales 177 filmikriitikut 36 riigist. Kriitikutest 122 olid mehed ja 55 naised. "The 21st Century's 100 Greatest Films". BBC. 23. august 2016. Vaadatud 12. veebruaril 2017. "BBC - Culture - The 21st Century's 1-- Greatest Films: Who Voted?". BBC.Com. Vaadatud 12. veebruaril 2017.
Víctor Manuel Román y Reyes

Víctor Manuel Román y Reyes (13. oktoober 1872 Jinotepe – 6. mai 1950 Philadelphia) oli Nicaragua arst ja poliitik, Nicaragua president aastail 1947–1950. Víctor Manuel Román y Reyes sündis Jinotepes. Poliitilistelt vaadetelt oli ta liberaal. Aastal 1944 sai temast Nicaragua välisminister. Aastal 1947 otsustas Nicaragua diktaator Anastasio Somoza García olukorda riigis veidi liberaliseerida, korraldas riigis valimised ja ei osalenud neil ise, seades liberaalide parteile tingimuseks, et jääb rahvuskaardi juhiks. Barreto keeldus aga olemast Somoza marionett, ta avalikustas rahvuskaardi kuriteod ja Somoza poolt võimul olles omandatud varad. Ta alustas ka kõnelusi Somoza diktatuuriga mitte leppinud sõjaväelastega. Nii korraldas Somoza riigipöörde, süüdistades Barretot suutmatuses riiki juhtida ja sõjaväelaste moraali õõnestamises. Barreto pages pärast neljanädalast võimulolekut Mehhiko saatkonda ja parlament valis presidendi kohusetäitjaks Somoza kontrolli all oleva Benjamín Lacayo Sacasa. Augustis toimunud valimistel, milles osales alla 10% riigi valimisõiguslikust elanikkonnast, kaotas ta oma vastaskandidaadile, Somoza sugulasele Víctor Manuel Román y Reyesile, kelle moodustatud valitsuses ta hakkas täitma avalike tööde ministri ja arenguministri rolli. Víctor Manuel Román y Reyes ei olnud mitte üksnes Somoza sugulane, vaid ka sõber. Somoza andis talle hüüdnime T.V. (Tio Victor). Presidendiametis saavutas ta liberaalide ja konservatiivide vahelise koostöölepingu sõlmimise. Ta suri südamerabanduse tõttu, viibides USA-s Philadelphias. Tema surma järel puhkesid riigis rahutused. Nicaragua worldstatesmen.org Time, juuni. 09, 1947 Fat Dolly Time, November 15, 1948 "I’m the Champ" (DECRETO SOBRE LA LEY DE DIFUSIÓN DEL PENSAMIENTO) Shelley Klein, Najgroźniejsi dyktatorzy w historii, MUZA SA, Warszawa, 2008, ISBN 978-83-7495-323-8 lk. 100
Manuel Fernando Zurita

Manuel Fernando Zurita oli Nicaragua jurist ja poliitik, Nicaragua presidendi kohusetäitja 6. maist 1950 7. maini 1950. Manuel Fernando Zurita sündis XX sajandi alguses Nicaraguas. Poliitilistelt vaadetelt oli ta liberaal. Eelmise presidendi Víctor Manuel Román y Reyesi surma järel oli ta ühe päeva presidendi kohusetäitja, andes seejärel võimu üle Anastasio Somoza Garcíale. Pärast tema surma esindas ta matustel Nicaragua Rahvuskongressi. Aastal 1958 sai temast Nicaragua saadik Hispaanias. Pärast seda, kui sandinistid aastal 1979 riigis võimust võtsid, pages ta oma abikaasa Estrellitaga El Salvadori, hiljem asus aga elama Guatemalasse, kus kirjutas oma autobiograafia "Experiencias". Nicaragua worldstatesmen.org Alfonso Dávila Barboza: Confuso itinerario del crucifijo de Rubén Darío. Nuevo amanecer cultural, 3. märts 2007
Verbka (Krõžopili rajoon)

Verbka (ukraina keeles Вербка) on küla Ukrainas Vinnõtsja oblastis Krõžopili rajoonis. Elanike arv on 1148. Pindala on 3,846 km².
Montmorijoniit

Montmorijoniit on monokliinne füllosilikaatne savi koostises olev mineraal. Montmorijoniidi idealiseeritud keemiline valem on (Na, Ca)0,33,(Al, Mg)2(Si4O10)(OH)2·nH2O. Sagedased lisandid on veel kaalium ja raud. Kuna mineraali kristallid on väga väikesed, on ta väga pehme. Ka on selle kristallid lõdvalt seotud, mistõttu vesi võib nende vahele tungida ja mineraal võib seega märkimisväärselt paisuda. Mineraali iseloomustab tiksotroopia. Mineraal võib tekkida koobastes erinevate samblike elutegevuse tulemusel. Montmorijoniidiga kaasnevad mineraalid on kloriit, kaoliniit, muskoviit ja illiit. Kuivades tingimustes muutub montmorijoniit palõgorskiidiks, happelistes tingimustes tekib sellest aga halluasiit. Mineraali kirjeldati esmakordselt aastal 1847 Prantsusmaal Montmorillonis. See on ka montmorijoniidi tüüplokaliteet. Mineraal on ülilevinud. Mineraali on leitud ka Marsilt. Montmorijoniiti kasutatakse naftapuurimisel puurimisvedeliku valmistamiseks, seda lisatakse pinnasele selle põuakindlamaks muutmiseks ja niiskuse-eemaldajates. Ka kasutatakse seda nafta krakkimisel katalüsaatorina. Mineraal on efektiivne raskmetallide adsorbent. Seda lisatakse vahel ka lemmikloomade toidule, et see seoks keskkonnamürke. Seda on kasutatud ka allergilise dermatiidi raviks. Montmorijoniidi mõjul moodustuvad lipiidsetest mitsellidest vesiikulid. Ka aitab see nukleotiididel moodustada RNA-d, mis koguneb vesiikulite sisse. http://webmineral.com/data/Montmorillonite.shtml#.WKC4rn_l_sE The Thixotropic Properties of Hydrotalcite-like/Montmorillonite Suspensions Shu-Ping Li,Wan-Guo Hou, De-Jun Sun, Pei-Zhi Guo, Chun-Xiao Jia, Ji-Fan Hu Langmuir 2003, 19, 8, 3172-3177. 6 märts 2003 https://www.mindat.org/min-2821.html Hill, Carol; Paolo Forti (1997). "Deposition and Stability of asdSilicate Minerals". Cave Minerals of the World (Second ed.). National Speleological Society. lk. 177. ISBN 1-879961-07-5 Nasa's Opportunity rover finds Martian water appropriate for the origin of life Lloyd, Lawrie (2011). Handbook of Industrial Catalysts. New York: Springer. lk. 181–182. ISBN 978-0387246826. Bhattacharyya, KG; Gupta, SS (2008). "Adsorption of a few heavy". Advances in Colloid and Interface Science. 140 (2): 114–31 "Arhiivikoopia". Originaali arhiivikoopia seisuga 4. november 2015. Vaadatud 12. veebruaril 2017.{{netiviide}}: CS1 hooldus: arhiivikoopia kasutusel pealkirjana (link) Saary, J; Qureshi, R; Palda, V; Dekoven, J; Pratt, M; Skotnicki-Grant, S; Holness, L (2005). "A systematic review of contact dermatitis treatment and prevention". Journal of the American Academy of Dermatology. 53 (5): 845. https://www.eurekalert.org/pub_releases/2003-10/hhmi-cmh102203.php
Alar Tamming

Alar Tamming (sündinud 5. juulil 1963) on eesti psühholoog ja ettevõtja. Valuutavahetusettevõtte Tavid AS suuromaniku ja nõukogu esimehena on Alar Tamming investeerimiskulla maaletooja Eestis, tema ettevõtmisel hakkas Tavid AS seda 2004. aastal müüma ja ostma. Õppis aastatel 1970–1981 Tallinna 8. Keskkoolis. Aastatel 1981–1986 õppis Tallinna Polütehniline Instituudis ühiskondliku toitlustamise organiseerimist ja sai insener-tehnoloogi kutse. Seejärel õppis ta aastatel 1999–2004 Tartu Ülikoolis psühholoogiat. Aastatel 2005–2007 oli Tallinna Ülikoolis magistriõppes ja sai psühholoogia teadusmagistri kraadi. Aastatel 1986–1992 oli ta Klementi söökla juhataja ja Tallinna Videokeskuse direktor, alates 1992 Tavid AS juht ja omanik, hiljem nõukogu esimees. Alar Tamming on Eesti Transpersonaalse Assotsiatsiooni asepresident ning Eesti Analüütilise Psühholoogia Seltsi ja Holistilise Regressiooniteraapia Seltsi HORETES liige. Alar Tamming on Holotroopse hingamise ja Transpersonaalse hingamise koolitatud juhendaja. Alar Tamming on meistersportlane lauatennises. Ta on meeskondlik Eesti meister ja viiekordne Eesti koolinoorte spartakiaadi võitja lauatennises.[viide?] 2006 – Valgetähe IV klassi teenetemärk. Tema isa oli sporditegelane Valdur Tamming, kes oli muuhulgas ühingu Autom tegevdirektor ja spordiühingu Kalev auliige. The Monetary System and The Collective Subconscious. Alar Tamming The Road to Hyperinflation. Alar Tamming, Krassimir Petrov The Eta-Recovery. Depression is Dead Ahead Krassimir Petrov, Alar Tamming Aju elektrilise aktiivsuse mõõtmine muutunud teadvuseseisundite korral: magistritöö. Alar Tamming "Alar Tamming otsib, mis on elus tähtis". Postimees. 16.11.2014. http://junganalyys.ee/ http://www.esbl.ee/biograafia/Valdur_Tamming http://www.sport24.ee/index.php?ac=otsinimidet&id=103492&#tulemusedlist Eesti riiklike teenetemärkide kavaleride andmebaas presidendi kantselei kodulehel (president.ee). Kella Kuue Klubis Alar Tamming! The Monetary System and The Collective Subconscious Financial Sense, 04.01.2011 The Road to Hyperinflation The Market Oracle, 19.03.2010 The Eta-Recovery Financial Sense, 07.06.2010 http://www.ester.ee/record=b2274224*est Blogi: Majandus meil ja maailmas – Alar Tamming Alar Tamming – Majandusest ja kriisidest" TEDx Tallinn, 20. november 2009 Alar Tamming – Mida võiks edukas ettevõtja majanduses märgata? Teadliku ettevõtluse konverents, Tallinn, 7. mai 2015
Šumõ (Krõžopili rajoon)

Šumõ (ukraina keeles Шуми) on küla Ukrainas Vinnõtsja oblastis Krõžopili rajoonis. Elanike arv on 142. Pindala on 0,592 km².
Verbka

Verbka on mitme küla nimi Ukrainas: Verbka, küla Vinnõtsja oblastis Krõžopili rajoonis Verbka, küla Vinnõtsja oblastis Tšetšelnõki rajoonis ...
Šom

Šom (ukraina keeles Шом, ungari keeles Beregsom) on küla Ukrainas Taga-Karpaadi oblastis Berehove rajoonis. Elanike arv oli 2001. aastal 1091. Pindala on 1,1 km².
Złotoryja maakond

Złotoryja maakond (poola powiat złotoryjski) on maakond Poolas Alam-Sileesia vojevoodkonna lääneosas. Maakonna halduskeskus on Złotoryja linn. Maakond jaguneb kuueks vallaks (gmina). Świerzawa raekoda Złotoryja raekoda ja kesklinn Złotoryja torn Wojcieszówi palee http://www.powiat-zlotoryja.pl/asp/pl_start.asp?typ=14&submenu=92&menu=92&strona=1 http://www.polskawliczbach.pl/powiat_zlotoryjski#podstawowe-informacje Koduleht
Trzebnica maakond

Trzebnica maakond (poola powiat trzebnicki) on maakond Poolas Alam-Sileesia vojevoodkonna põhjaosas. Maakonna halduskeskus on Trzebnica linn. Maakond jaguneb kuueks vallaks (gmina). Oborniki Śląskie kirik Prusice raekoda Żmigródi palee varemed Trzebnica raekoda "Arhiivikoopia". Originaali arhiivikoopia seisuga 3. august 2017. Vaadatud 12. veebruaril 2017.{{netiviide}}: CS1 hooldus: arhiivikoopia kasutusel pealkirjana (link) http://www.polskawliczbach.pl/powiat_trzebnicki#podstawowe-informacje Koduleht
Maakond (Poola)

Maakond (poola keeles powiat) on Poola 2. järgu haldusüksus. See on poliitiline ja geograafiline alamüksus 1. järgu haldusüksuse ehk vojevoodkonna piires. Maakondadel võib olla teatud kohalikku valitsusvõimu, kuid nad ei ole suveräänsed. 2013. aasta seisuga on Poolas 314 maakonda (powiat'i). Interaktiivne vojevoodkondade kaart "Poola haldusüksused". Originaali arhiivikoopia seisuga 13. veebruar 2017. Vaadatud 12. veebruaril 2017.
Power Big Meet

Power Big Meet on maailma suurim klassikaliste Ameerika autode näitus, mis toimub Rootsis iga aasta juuli esimesel nädalavahetusel, 4. juuli (USA iseseisvuspäeva) aegu, neljapäevast laupäevani. Esimene Power Big Meet toimus 1978. aastal Anderstorpis (Jönköpingi lään), kuhu kogunes 80 autot ja 400 külastajat. 1979. aasta näitus toimus Skövdes (Västra Götalandi lään), 1980.–1982. aastal Jönköpingis ja 1983. aastal Norrköpingis. Alates 1984. aastast on näitus toimunud Västeråsis Johannisbergi lennuväljal, välja arvatud 1986. aastal, kui näitus toimus Kinnekulles (Västra Götalandi lään). 2017. aasta näitus toimus Lidköpingis (Västra Götalandi lään). Rootsi politsei teatel osales 2004. aasta üritusel 12 000 autot. 2014. aastal osales seal 17 000 autot ja 200 000 külastajat. Power Big Meet. "Power Big Meet: History". Power Big Meet. "Big Move for Power Big Meet July 6–8 2017". Ametlik koduleht
Joan Cusack

Joan Mary Cusack (sündinud 11. oktoobril 1962 New Yorgis) on Ameerika Ühendriikide näitleja.